**Agenţia pentru Protecţia Mediului Constanta anunţă operatorii economici și instituţiile care deţin date referitoare la sursele de poluanţi atmosferici, că s-a deschis sesiunea de raportare 2024 în Sistemul Integrat de Mediu (SIM). Sesiunea de raportare este deschisă până la data de 15 martie 2024.**

În acest context, toți deţinătorii de informații necesare elaborării inventarelor de emisii de poluanţi atmosferici au obligatia

-  să completeze chestionarele aferente activităţilor desfăşurate în anul 2023 în aplicaţia

**„SIM-PA F2 Inventare Locale de Emisii”** disponibilă pe site-ul A.N.P.M. (http://raportare.anpm.ro/irj/portal/public).

Precizăm că, în conformitate cu art. 79, al. 3, lit. a din Legea 104/2011 privind calitatea aerului înconjurător, nerespectarea obligaţiei titularului de activitate de a furniza autorităţilor competente informaţiile solicitate pentru elaborarea inventarelor de emisii de poluanţi atmosferici constituie contravenţie şi se sancţionează cu amendă de la 500 lei la 2.000 lei, pentru persoane fizice şi de la 5.000 lei la 10.000 lei, pentru persoane juridice.

Dificultățile întâmpinate din punct de vedere tehnic pot fi semnalate la adresele de e-mail:

suportsim@anpm.ro și inventare\_emisii@anpm.ro .

Informaţii suplimentare se pot obţine la sediul APM Constanta, str Unirii nr 23, Serviciul Monitorizare şi Laboratoare, telefon 0241.546596/0241.546696 – interior 123.